Pertti Kontto

Pertti Kontto (s. 13. marraskuuta 1939 Enso) on suomalainen jääkiekkoilija. Hän pelasi SM-sarjassa vuosina 1958–1965 ja voitti yhden Suomen-mestaruuden.Jääkiekkokirja 2005–2006, s. 288

Kontto edusti SM-sarjaurassa Tampereen Ilvestä vuosina 1958–1961 ja Rosenlewin Urheilijat -38:aa kaudella 1964–1965.Suuri Jääkiekkoteos 1, s. 244 Hän pelasi SM-sarjassa yhteensä 71 ottelua, joissa hänen tehopisteensä olivat 11 + 10 = 21 ja jäähymääränsä 24 minuuttia. Hän voitti Suomen-mestaruuden Ilveksen joukkueessa vuonna 1960.Suuri Jääkiekkoteos 1, s. 286

Pelaajauran jälkeen  Kontto toimi pitkään RU-38:n ja Ässien huoltajana sekä joitain jaksoja kakkosvalmentajana ja nuorten valmentajana. Nuorten maajoukkueiden huoltajana Kontto toimi 1969–1982. Kontto on myös toiminut aktiivisesti Suomen jääkiekkomuseon parissa ja hän kuuluikin yhdistyksen hallitukseen vuosina 1994–2011. Kontto toimi yhdistyksen neljäntenä puheenjohtajana vuodet 2002-2011.Legendat 2012-13, s. 104

Saavutukset ja palkinnot
 SM-kulta 1960, Ilves (pelaaja)
 SM-kulta 1961–62, Ilves (huoltaja)
 SM-kulta 1966–67, RU-38 (huoltaja)
 SM-kulta 1970–71, Ässät (kakkosvalmentaja)
 SM-pronssi 1975–76, Ässät (kakkosvalmentaja)
 Suomen jääkiekkoleijona #217

 Lähteet 



Konton tiedot Jääkiekkomuseon sivuilla.

 Viitteet 

Luokka:Suomalaiset jääkiekkoilijat
Luokka:Vuonna 1939 syntyneet
Luokka:Elävät henkilöt